CELEX: 32018D0518
Language: mt
Date: 2018-03-26 00:00:00
Title: Deċiżjoni ta' Implimentazzjoni tal-Kummissjoni (UE) 2018/518 tas-26 ta' Marzu 2018 li tistabbilixxi l-kundizzjonijiet tas-saħħa tal-annimali u taċ-ċertifikazzjoni veterinarja biex jiddaħħlu mill-ġdid iż-żwiemel reġistrati għall-kompetizzjoni wara esportazzjoni temporanja lejn l-Indoneżja, li temenda l-Anness I tad-Deċiżjoni 93/195/KEE fir-rigward tal-entrata tal-Indoneżja u li temenda l-Anness I tad-Deċiżjoni 2004/211/KE fir-rigward tal-entrata tal-Indoneżja fil-lista ta' pajjiżi terzi u partijiet minnhom minn fejn huma awtorizzati l-importazzjonijiet fl-Unjoni ta' ekwidi ħajjin u ta' semen, ova u embrijuni tal-ispeċi ekwina (notifikata bid-dokument C(2018) 1725) (Test b'rilevanza għaż-ŻEE. )

28.3.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 84/27
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/518
   tas-26 ta' Marzu 2018
   li tistabbilixxi l-kundizzjonijiet tas-saħħa tal-annimali u taċ-ċertifikazzjoni veterinarja biex jiddaħħlu mill-ġdid iż-żwiemel reġistrati għall-kompetizzjoni wara esportazzjoni temporanja lejn l-Indoneżja, li temenda l-Anness I tad-Deċiżjoni 93/195/KEE fir-rigward tal-entrata tal-Indoneżja u li temenda l-Anness I tad-Deċiżjoni 2004/211/KE fir-rigward tal-entrata tal-Indoneżja fil-lista ta' pajjiżi terzi u partijiet minnhom minn fejn huma awtorizzati l-importazzjonijiet fl-Unjoni ta' ekwidi ħajjin u ta' semen, ova u embrijuni tal-ispeċi ekwina
   
      
         (notifikata bid-dokument C(2018) 1725)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2009/156/KE tat-30 ta' Novembru 2009 dwar kundizzjonijiet tas-saħħa tal-annimali li jirregolaw il-moviment u l-importazzjoni minn pajjiżi terzi ta' ekwidi (1), u b'mod partikolari l-Artikolu 12(1) u (4), l-Artikolu 16(2) u l-punti (a) u (b) tal-Artikolu 19 tagħha,
   Billi:
   
               (1)
            
            
               Id-Direttiva 2009/156/KE tistabbilixxi l-kundizzjonijiet tas-saħħa tal-annimali għall-importazzjoni tal-ekwidi ħajjin fl-Unjoni. Hija tipprevedi li l-importazzjonijiet ta' ekwidi fl-Unjoni jiġu awtorizzati biss minn pajjiżi terzi li jissodisfaw ċerti rekwiżiti dwar is-saħħa tal-annimali.
            
         
               (2)
            
            
               L-Anness I tad-Deċiżjoni tal-Kummissjoni 93/195/KEE (2) jistipula listi ta' pajjiżi terzi assenjati lill-gruppi sanitarji A u E. L-Anness VII ta' dik id-Deċiżjoni jinkludi, fost l-oħrajn, mudell ta' ċertifikat tas-saħħa li għandu jintuża għad-dħul mill-ġdid taż-żwiemel reġistrati wara esportazzjoni temporanja għal inqas minn 60 ġurnata, biex jipparteċipaw fl-avvenimenti ekwestri tal-Asian Games u l-Endurance World Cup.
            
         
               (3)
            
            
               L-avvenimenti ekwestri tat-18-il edizzjoni tal-Asian Games se jsiru f'Jakarta, l-Indoneżja mit-18 ta' Awwissu sat-2 ta' Settembru 2018. Dawn l-avvenimenti se jinkludu kompetizzjonijiet tax-Show Jumping, tad-Dressage u tal-Eventing taħt il-patroċinju tal-Fédération Equestre Internationale u se jattiraw ukoll kombinazzjonijiet bejn żiemel u kavallier stabbiliti fl-Unjoni.
            
         
               (4)
            
            
               Sabiex jiġi awtorizzat id-dħul mill-ġdid fl-Unjoni bejn l-10 ta' Awwissu 2018 u l-10 ta' Settembru 2018 ta' żwiemel reġistrati għall-kompetizzjoni wara esportazzjoni temporanja bl-għan li jieħdu sehem fl-Asian Games, u sabiex jiġi provdut mudell ta' ċertifikat tas-saħħa li jakkumpanja lil dawn iż-żwiemel reġistrati, huwa meħtieġ li jiġi stabbilit li dawk iż-żwiemel jistgħu biss jidħlu mill-ġdid fl-Unjoni jekk ikunu akkumpanjati b'ċertifikat tas-saħħa skont il-mudell stipulat fl-Anness VII tad-Deċiżjoni 93/195/KEE. Għal dak il-għan, huwa wkoll meħtieġ li l-Indoneżja tiġi inkluża fil-grupp sanitarju xieraq fl-Anness I ta' dik id-Deċiżjoni.
            
         
               (5)
            
            
               Peress li l-Anness I ġie emendat diversi drabi, jenħtieġ li jiġi aġġornat u sostitwit fl-intier tiegħu għal raġunijiet ta' ċarezza legali.
            
         
               (6)
            
            
               Għalhekk, id-Deċiżjoni 93/195/KEE jenħtieġ li tiġi emendata skont dan.
            
         
               (7)
            
            
               L-Anness I tad-Deċiżjoni tal-Kummissjoni 2004/211/KE (3) jistabbilixxi lista ta' pajjiżi terzi, jew ta' partijiet minnhom fejn tapplika r-reġjonalizzazzjoni, li minnhom l-Istati Membri jawtorizzaw l-importazzjoni ta' ekwidi u ta' semen, ova u embrijuni tagħhom, u jindika l-kundizzjonijiet l-oħra li huma applikabbli għal dawn l-importazzjonijiet.
            
         
               (8)
            
            
               Sabiex jospitaw l-avvenimenti ekwestri tal-Asian Games għall-2018, l-awtoritajiet kompetenti tal-Indoneżja talbu li parti mit-territorju ta' dak il-pajjiż, peress li hija żona li tinsab fuq u madwar korsa tat-tiġrijiet kompletament magħluqa f'żona residenzjali fiċ-ċentru tal-belt ta' Jakarta u li ilha li ġiet żvujtjata mill-ekwini minn Mejju 2016, tiġi rikonoxxuta bħala żona ħielsa mill-mard tal-ekwini. Din iż-żona ħielsa mill-mard tal-ekwini ġiet stabbilita skont ir-rakkomandazzjonijiet tal-Organizzazzjoni Dinjija għas-Saħħa tal-Annimali (OIE) (4) u bl-assistenza ta' esperti.
            
         
               (9)
            
            
               L-awtoritajiet kompetenti tal-Indoneżja pprovdew għadd ta' garanziji, b'mod partikolari fir-rigward tan-notifikabbiltà tal-mard elenkat fl-Anness I tad-Direttiva 2009/156/KE f'pajjiżhom, u wrew l-impenn li jikkonformaw b'mod sħiħ mal-Artikolu 12(2)(f) ta' dik id-Direttiva fir-rigward tan-notifika immedjata ta' mard lill-Kummissjoni u lill-Istati Membri.
            
         
               (10)
            
            
               Skont l-informazzjoni disponibbli mill-Indoneżja u l-Organizzazzjoni Dinjija għas-Saħħa tal-Annimali (OIE), il-marda Afrikana taż-żwiemel, l-enċefalomjelite ekwina tal-Venezwela u l-istomatite vexxikulari qatt ma ġew irrapportati fl-Indoneżja.
            
         
               (11)
            
            
               Filwaqt li ma hemm l-ebda rapporti disponibbli rigward l-okkorrenza ta' durina u ta' glanders matul is-snin preċedenti, l-Indoneżja wettqet stħarriġ seroloġiku komprensiv fuq il-popolazzjoni ekwina fiż-żoni ta' protezzjoni u ta' sorveljanza u ż-żona ta' madwar il-parti ewlenija taż-żona ħielsa mill-mard tal-ekwini fil-parti metropolitana ta' Jakarta, liema stħarriġ kellu riżultati negattivi għall-każijiet kollha tal-marda Afrikana taż-żwiemel u tad-durina. Madankollu, wieħed mis-600 żiemel inklużi fl-istħarriġ ġie djanjostikat bil-glanders permezz tas-seroloġija.
            
         
               (12)
            
            
               Għal perjodu ta' 6 xhur, li formalment beda fil-15 ta' Frar 2018, iż-żona ewlenija li tinkludi l-post magħżul għall-Asian Games se tibqa' ħielsa mill-ekwini u l-miżuri kollha ta' kontroll u ta' bijosigurtà li għandhom x'jaqsmu maż-żona ħielsa mill-marda tal-ekwini se jkunu fis-seħħ sakemm iż-żwiemel parteċipanti jiġu introdotti skont il-protokoll ta' kwarantina miftiehem.
            
         
               (13)
            
            
               Sabiex jiżguraw il-ħarsien sostenibbli tal-istatus tas-saħħa tal-popolazzjoni ekwina fiż-żona ħielsa mill-mard tal-ekwini, l-awtoritajiet Indoneżjani ntrabtu biex iħaddmu faċilità ta' kwarantina f'din iż-żona biex jikkontrollaw id-dħul ta' ekwini minn stabbilimenti f'partijiet oħrajn tal-Indoneżja u minn pajjiżi terzi mhux imsemmija fl-Anness I tad-Deċiżjoni 2004/211/KE. Matul din il-kwarantina ta' qabel id-dħul, l-annimali se jkunu soġġetti għat-testijiet tas-saħħa tal-annimali f'konformità mal-kundizzjonijiet tal-importazzjoni tal-Unjoni applikabbli għall-pajjiżi tal-istess grupp sanitarju.
            
         
               (14)
            
            
               Wara li l-informazzjoni u l-garanziji rrapportati mill-Indoneżja tqiesu bħala sodisfaċenti, jenħtieġ li l-Indoneżja tiġi inkluża fil-lista tal-pajjiżi terzi stipulata fl-Anness I tad-Deċiżjoni 2004/211/KE għad-dħul mill-ġdid ta' żwiemel reġistrati matul il-perjodu bejn l-10 ta' Awwissu u l-10 ta' Settembru 2018. Fl-istess ħin, jenħtieġ li l-Indoneżja tiġi reġjonalizzata għal ċertu mard tal-ekwini. Mil-lat epidemjoloġiku, jenħtieġ li ż-żona ħielsa mill-mard tal-ekwini fl-Indoneżja tiġi assenjata lill-grupp sanitarju C fil-lista fl-Anness I ta' dik id-Deċiżjoni.
            
         
               (15)
            
            
               Għalhekk, id-Deċiżjoni 2004/211/KE jenħtieġ li tiġi emendata skont dan.
            
         
               (16)
            
            
               Il-miżuri previsti f'din id-Deċiżjoni huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Istati Membri għandhom jawtorizzaw id-dħul mill-ġdid taż-żwiemel reġistrati għall-kompetizzjoni wara esportazzjoni temporanja lejn parti mit-territorju tal-Indoneżja reġjonalizzata għall-parteċipazzjoni fl-Asian Games tal-2018 f'Jakarta, sakemm kull żiemel ikun akkumpanjat minn ċertifikat tas-saħħa debitament mimli skont il-mudell ta' ċertifikat tas-saħħa stipulat fl-Anness VII tad-Deċiżjoni 93/195/KEE, u sakemm ukoll iż-żwiemel u ċ-ċertifikati sanitarji li jakkumpanjawhom ikunu ppreżentati lill-post ta' spezzjoni fil-fruntiera ta' dħul fl-Unjoni fil-perjodu ta' żmien indikat fl-Anness I tad-Deċiżjoni 2004/211/KE.
   Artikolu 2
   L-Anness I tad-Deċiżjoni 93/195/KEE huwa sostitwit bit-test li jinsab fl-Anness I ta' din id-Deċiżjoni.
   Artikolu 3
   L-Anness I tad-Deċiżjoni 2004/211/KE huwa emendat skont l-Anness II ta' din id-Deċiżjoni.
   Artikolu 4
   Din id-Deċiżjoni hija indirizzata lill-Istati Membri.
   Għandha tapplika sat-30 ta' Settembru 2018.
   
      Magħmul fi Brussell, is-26 ta' Marzu 2018.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 192, 23.7.2010, p. 1.
   
      (2)  Id-Deċiżjoni tal-Kummissjoni 93/195/KEE tat-2 ta' Frar 1993 dwar is-saħħa tal-annimali u l-kundizzjonijiet tagħhom u ċ-ċertifikazzjoni veterinarja tagħhom għad-dħul mill-ġdid ta' żwiemel reġistrati għat-tiġrija, kompetizzjoni u okkażjonijiet kulturali wara esportazzjoni temporanja (ĠU L 86, 6.4.1993, p. 1).
   
      (3)  Id-Deċiżjoni tal-Kummissjoni 2004/211/KE tas-6 ta' Jannar 2004 li tistabbilixxi l-lista ta' pajjiżi terzi u ta' partijiet mit-territorju tagħhom li minnhom l-Istati Membri jawtorizzaw l-importazzjoni ta' ekwini ħajjin u ta' semen, ova u embrijuni tal-ispeċi ekwina, u li temenda d-Deċiżjonijiet 93/195/KEE u 94/63/KE (ĠU L 73, 11.3.2004, p. 1).
   
      (4)  http://www.oie.int/our-scientific-expertise/specific-information-and-recommendations/international-competition-horse-movement/equine-disease-free-zones/
   
      ANNESS I
      “
            ANNESS I
            
               Grupp Sanitarju A
                (1)
            
            L-Iżvizzera (CH), Greenland (GL), l-Iżlanda (IS)
            
               Grupp Sanitarju B
                (1)
            
            L-Awstralja (AU), il-Belarussja (BY), il-Montenegro (ME), l-Eks-Repubblika Jugoslava tal-Maċedonja (2) (MK), New Zealand(NZ), is-Serbja (RS), ir-Russja (3) (RU), l-Ukrajna (UA)
            
               Grupp Sanitarju C
                (1)
            
            Il-Kanada (CA), iċ-Ċina (3) (CN), Hong Kong (HK), l-Indoneżja (3)
                (4) (ID), il-Ġappun (JP), ir-Repubblika tal-Korea (KR), il-Macao (MO), il-Malasja (peniżola) (MY), Singapore (SG), it-Tajlandja (TH), l-Istati Uniti tal-Amerka (US)
            
               Grupp Sanitarju D
                (1)
            
            L-Arġentina (AR), Barbados (BB), il-Bermuda (BM), il-Bolivja (BO), il-Brażil (3) (BR), iċ-Ċili (CL), il-Costa Rica (3) (CR), Kuba (CU), il-Ġamajka (JM), il-Messiku (3) (MX), il-Perù (3) (PE), il-Paragwaj (PY), l-Urugwaj (UY)
            
               Grupp Sanitarju E
                (1)
            
            L-Emirati Għarab Magħquda (AE), il-Bahrain (BH), l-Alġerija (DZ), l-Iżrael (5) (IL), il-Ġordan (ĠO), il-Kuwajt (KW), il-Libanu (LB), il-Marokk (MA), l-Oman (OM), il-Qatar (QA), l-Arabja Sawdija (3) (SA), it-Tuneżija (TN), it-Turkija (3) (TR).
         ”
      
   
      ANNESS II
      L-Anness I tad-Deċiżjoni 2004/211/KE huwa emendat kif ġej:
      
                  (1)
               
               
                  Fit-tabella, tiddaħħal l-entrata li ġejja għall-Indoneżja, fl-ordni alfabetika tal-Kodiċi ISO, bejn l-entrati għal Honk Kong u l-Iżrael:
                  
                              “ID
                           
                           
                              L-Indoneżja
                           
                           
                              ID-0
                           
                           
                              Il-pajjiż kollu
                           
                           
                               
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              Valida mill-10 ta' Awwissu sal-10 ta' Settembru 2018”
                           
                        
                              ID-1
                           
                           
                              Iż-żona ta' Jakarta ħielsa mill-mard tal-ekwini (ara l-Kaxxa 9 għad-dettalji)
                           
                           
                              C
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                        
            
                  (2)
               
               
                  Tiżdied il-Kaxxa 9 li ġejja:
                  
                              “Kaxxa 9
                           
                        
                              ID
                           
                           
                              L-Indoneżja
                           
                           
                              ID-1
                           
                           
                              Iż-żona ta' Jakarta ħielsa mill-mard tal-ekwini li tikkonsisti minn:
                              
                                          (1)
                                       
                                       
                                          iż-żona ewlenija li tinkludi l-post f'Pulomas;
                                       
                                    
                                          (2)
                                       
                                       
                                          il-passaġġ tal-awtostrada ġewwa ż-żona ta' sorveljanza mill-post sal-Ajruporti Internazzjonali ta' Jakarta (Soekarno-Hatta u Halim Perdana Kusuma)”